Aasta betoonehitis

"**Aasta betoonehitis**" on võistlus, mille eesmärk on leida ja tõsta esile ehitisi, mille nägusus ning efektiivne ja ökonoomne teostus demonstreerivad betooni kui ehitusmaterjali eeliseid. Võistlus soovib aidata kaasa betoonarhitektuuri, betoonitehnoloogia ja betoonehituse arengule ning tõsta betooni mainet Eestis.

Võistlus sai alguse 2001. aastal, kui Eesti Ehitusmaterjalide Tootjate Liit (EETL) ja Kunda Nordic Tsement korraldasid esimese võistluse. Alates 2004. aastast korraldavad Eesti Betooniühing (asutatud 2004) ja EETL võistlust koos.

Peaauhind kuulub võiduidee autorile. Äramärkimist leiavad võitnud ehitise tellija, projekteerija, ehitaja, raketiste tarnija, betoonitööde teostaja ja betooni tarnija. Vajadusel annab žürii välja eriauhindu.

Žüriisse kuuluvad Eesti Arhitektide Liidu, Eesti Betooniühingu, Eesti Ehitusettevõtjate Liidu, Eesti Ehitusinseneride Liidu, Eesti Ehituskonsultatsiooniettevõtete Liidu, Eesti Ehitusmaterjalide Tootjate Liidu, Heidelberg Materials Kunda AS ja ehitusajakirjanduse esindajad. Žürii kutsub kokku võistluse korraldaja.

## Aasta betoonehitised
### Aasta betoonehitis 2000
Aasta betoonehitis 2000 – Rocca al Mare koolimaja.

Peaauhind – Arhitektuuribüroo Urbel & Peil (arhitektid Emil Urbel, Ülo Peil ja Indrek Erm). Tellija – Rocca al Mare Koolimaja AS, projekteerijad – OÜ Inseneribüroo Märt Mõttus ja OÜ E-Inseneribüroo, ehitaja – AS KMG Ehitus, betoonelementide tarnija – AS E-Betoonelement, kaubabetooni tarnija – AS Talot. Tellija eriauhind – Stockmann OYJ ABP Eesti filiaal – Stockmanni Tallinna kaubamaja parkimismaja. Eriauhind ehitajale – AS EMS – Kärevere sild. Eriauhind tootjale – AS E-Betoonelement – Tamsalu tehase eelpingestusmenetlus.

Võistlusel osales 25 nominenti.

### Aasta betoonehitis 2001
Aasta betoonehitis 2001 – Maardu kuivpuisteainete terminal.

Peaauhind – AS Randväli & Karema. Tellija – AS DBT, ehitaja – AS K-Most ja Promete Int AS, kaubabetooni tarnija – AS Rudus Eesti ja AS Talot. Eriauhind arhitektuuri eest – Arhitektuuribüroo Luhse ja Tuhal – Birgitta klooster Pirital. Tellija eriauhind – OÜ Toompuiestee Büroohoone – Büroohoone Toompuiestee 33, Tallinnas. Ehitaja eriauhind – OÜ Eesti Ehitus – Muuga sadama konteinerkai.

Võistlusel osales 14 nominenti.

### Aasta betoonehitis 2002
Aasta betoonehitis 2002 – Tartu vangla.

Peaauhind – Arhitektuuribüroo Kalle Rõõmus. Tellija – Tartu vangla, konstruktsioonide projekteerija – OÜ EstKONSULT, ehitaja – AS Skanska EMV, peamine raudbetoonkonstruktsioonide tarnija – AS Tartu Maja Betoontooted. Eriauhind arhitektuuri eest – Erki Valdre – Tuvi t 12 elamud Tallinnas. Projekteerija eriauhind – AS Eesti Projekt – Linnamäe hüdroelektrijaam. Tehnoloogia eriauhind – AS E-Betoonelement – STT-katuseelemendid Nefab Eesti AS pakenditehases Lagedil.

Võistlusel osales 15 objekti.

### Aasta betoonehitis 2003
Aasta betoonehitis 2003 – eramu Viimsi vallas Harjumaal.

Peaauhind – arhitekt Emil Urbel. Konstruktsioonide projekteerija – TA Konsult OÜ, betoonitööde teostaja – Mapri Projekt OÜ, betoonisegu valmistaja – AS HC Betoon. Eriauhind arhitektuuri eest – Siiri Vallner, Hanno Grossschmidt, Tomomi Hayashi – Lasnamäe spordihoone Tallinnas. Eriauhind monteeritavate järelpingestatavate rõngasmahutite eest – AS E-Betoonelement – Ekseko seafarmi sõnnikuhoidla Viljandimaal.

Võistlusel osales 20 nominenti.

### Aasta betoonehitis 2004
Aasta betoonehitis 2004 – Ülemiste Hotell.

Peaauhind – arhitekt Martin Aunin. Tellija – AS Noravest, projekteerija – AS EA Reng, konstruktsioonid – Inseneribüroo Pike OÜ, ehitaja – AS FKSM, betoon – AS HC Betoon. Eriauhind betoonelementide eest – AS E-Betoonelement: Rakvere Spordihalli ja Veskimöldre lasteaia betoonelemendid. Eriauhind konstruktsioonide eest – Inseneribüroo Pike OÜ ja Tiit Masso – City Plaza konstruktsioonid. Tellija ja sisekujundaja eriauhind – Raina Lillepõld – eramu Silgu tänaval Tallinnas.

Võistlusel osales 25 nominenti.

### Aasta betoonehitis 2005
Aasta betoonehitis 2005 – TTP kontorihoone Pirital (Mähe tee 1).

Peaauhind – arhitekt Meelis Press. Tellija – AS TTP, ehitaja – OÜ Roxor Ehitus, betoonitarnija – AS HC Betoon. Eriauhind arhitektuuri eest – arhitektuuribüroo QP Arhitektid (arhitektid Tõnu Laigu ja Tõnu Laanemäe) – AS Coal Terminal peahoone Muuga sadamas. Eriauhind arhitektuuri eest – arhitektuuribüroo 3+1 arhitektid – eramu Magasini kvartalis Tallinnas. Tellija eriauhind – Indrek Unt – eramu Kalda tänaval Tallinnas. Eriauhind ehitajale – AS Merko Ehitus Kumu kunstimuuseumi hoone.

Võistlusel osales 16 nominenti.

### Aasta betoonehitis 2006
Aasta betoonehitis 2006 – Luku-Experdi kontorihoone.

Peaauhind – arhitekt Hindrek Kesler. Tellija – Luku-Expert OÜ, konstruktor – Ago-Allan Kuddu, ehitaja – Ahti Väin Konsult OÜ, betoon – AS E-Betoonelement. Ehitaja eriauhind – AS Eesti Ehitus – Muuga sadama Veose ja Vilja tänava vaheline viadukt. Ehituse peatöövõtja oli AS Merko Ehitus. Tellija eriauhind – Viimsi vald – Viimsi Keskkooli hoone.

Võistlusel osales 13 nominenti.

### Aasta betoonehitis 2007
Aasta betoonehitis 2007 – Puurmani kaarsild.

Peaauhind – konstruktorid Siim Idnurm ja Juhan Idnurm. Tellija – Maanteeamet, ehitaja – AS Merko Ehitus, betoonitarnija – AS Rudus Eesti. Eripreemia – arhitektid Siiri Vallner (OÜ Kavakava) ja Indrek Peil (OÜ Head Arhitektid) – Lotte lasteaed Tartus. Tellija eriauhind – Nordmet Invest OÜ – Selise tänav 26 kortermaja Tallinnas. Ehitaja eriauhind – AS Merko Ehitus – Nõmme eramu.

Võistlusel osales 24 nominenti.

### Aasta betoonehitis 2008
Aasta betoonehitis 2008 – Tallinna lennujaama reisiterminali laiendus.

Peaauhind – arhitekt Jean-Marie Bonnard, Sofreavia SA, Prantsusmaa. Tellija – AS Tallinna Lennujaam, projekteerija – AS EA Reng, konstruktor – Inseneribüroo Pike OÜ, ehitaja – AS Skanska EMV, betooni tarnijad – AS Rudus ja AS HC Betoon.

Arhitekti eriauhind – Eero Palm, Palm-E Arhitektibüroo OÜ – IT Kolledž. Tellija eriauhind – Jaan Valbet – Tabasalu eramu.

Võistlusel osales 12 nominenti.

### Aasta betoonehitis 2009
Aasta betoonehitis 2009 – Tallinki büroohoone (Sadama 5/7, Tallinn).

Peaauhind – arhitekt Meelis Press, Meelis Pressi Arhitektuuribüroo AS, tellija – OÜ Fastinvest, konstruktor – Finnmap Consulting, ehitaja – AS Merko Ehitus, betoonelemendid – AS Tartu Maja Betoontooted, betooni tarnija – AS Rudus.

Eriauhinnad arhitektuuri eest pälvisid Andres Kadarik (Otto Bock Estonia AS tootmis-, lao- ja büroohoone) ja Alver Arhitektid (OÜ Vabaduse väljaku maa-alune parkla).

Eriauhind – Tallinna Pimedate Ööde Filmifestivali betoonhunt, skulptor Aivar Simson, betoonitööde teostaja AS E-Betoonelement.

Võistlusel osales 17 nominenti.

### Aasta betoonehitis 2010
Aasta betoonehitis 2010 – eramu Pirital (Vahtramäe tee 9, Tallinn).

Peaauhind – arhitekt Andres Lember, Male Maja OÜ. Tellija – eraisik, konstruktor – Inseneribüroo Ekoteh OÜ, ehitaja – Ruul Projekt OÜ, betooni tarnija – AS Rudus.

Eriauhind Eesti Maanteemuuseumi välialade eest (Varbuse, Kanepi vald, Põlvamaa) arhitektuuribüroo Salto ja disainibüroo Laika, Belka & Strelka OÜ.

Eriauhind SA Tehvandi spordikeskuse multifunktsionaalse suusastaadioni eest – Savekate OÜ.

Eriauhind – eramu (Must maja) Nõmmel (Valguse 17, Tallinn). Arhitekt Martin Aunin ja hoolika betoonitöö eest Nordecon Betoon.

Võistlusel osales 13 nominenti.

### Aasta betoonehitis 2011

Aasta betoonehitis 2011 – heliskulptuur "Cromatico" Tallinna Lauluväljakul.

Skulptor Lukas Kühne, konstruktor Andrei Kervališvili, ehitaja Nordecon Betoon, betooni tarnija HC Betoon AS.

Eriauhind – Helme 14 korterelamud (Helme t, Tallinn) – Arhitektibüroo JVR OÜ (arhitektid Kalle Vellevoog ja Velle Kadalipp) ning AS E-Betoonelement – erinevate nõudlike, uudse tehnoloogiaga kvaliteetsete betoonpindade teostamise eest.

Eriauhind – eramu Tabasalus (Lehe 8, Tabasalu, Harku vald, Harjumaa) – Palm E arhitektibüroo OÜ (arhitektid Eero Palm ja Pille Noole) ning tellija Priit Altpere – tellija ja arhitekti hea koostöö eest.

Võistlusel osales 11 nominenti.

### Aasta betoonehitis 2012

Aasta betoonehitis 2012 – Tallinna Lennusadama vesilennukite angaari betoonkonstruktsioonid.

Rekonstrueerimise konstruktorid Karl Õiger ja Heiki Onton. Tellija auhind – Eesti Meremuuseum, arhitektuuri auhind – KOKO Arhitektid OÜ: Raivo Kotov, Andrus Kõresaar, konstruktori auhind (uued konstruktsioonid) – Neoprojekt OÜ: Priit Luure, ehitaja auhind – Nordecon AS, betoon – Sika Baltic SIA Eesti filiaal, Rudus AS.

Eriauhind arhitektuurse kontseptsiooni eest – Tartu Ülikooli Narva kolledži hoone (Raekoja plats 2, Narva) – Arhitektituuribüroo Kavakava OÜ: Siiri Vallner, Indrek Peil, Katrin Koov.

Võistlusel osales 16 nominenti.

### Aasta betoonehitis 2013
Aasta betoonehitis 2013 – Ülemiste liiklussõlm

Konkursi peaauhind – AS K-Projekt (peaprojekteerija), tellija auhind – Tallinna kommunaalamet; konstruktori auhind – OÜ Estkonsult, OÜ Järelpinge Inseneribüroo; ehitaja auhind – AS Merko Ehitus Eesti, AS Ehitusfirma Rand ja Tuulberg; betooni auhind – AS Betoonimeister, AS Rudus; raketise auhind – AS Peri, OÜ Doka Eesti.

Eriauhind projektijuhile ja ehitajale – Vladimir Issakov, ISA Group OÜ – asjatundliku ja läbimõeldud betoonehitise tööde juhtimise eest Tallinna Jumalaema Kiirestikuulja ikooni kirikus Lasnamäel.

Eriauhind ehitajale – AS TEEDE REV-2 – Jõhvi viadukt – arhitektuurselt ja insenerlikult hea lahenduse sümpaatseks rajatiseks vormimise eest.

Võistlusel osales 9 nominenti.

### Aasta betoonehitis 2014
Aasta betoonehitis 2014  – Tondiraba jäähall – sujuvas ja konstruktiivses koostöös rajatud arhitektuurselt lihtsa ja kena ning ehituslikult keerulise hoone rajamise eest, kus on laialdaselt kasutatud betooni.

Konkursi peaauhind – Kadarik Tüür Arhitektid OÜ. Tellija auhind – Tallinna Spordi- ja Noorsooamet. Konstruktori auhind – Civen OÜ ja Novarc Group AS. Ehituse ja betoonitööde auhind – Merko Ehitus Eesti AS. Betooni auhind – E-Betoonelement AS, Rudus AS ja HC Betoon AS. Raketise auhind – Peri AS.

### Aasta betoonehitis 2015
Aasta betoonehitis 2015 – Ihaste sild – "uue tehnoloogia, kvaliteetsete insenerilahenduste, looduskaitselisi kaalutlusi arvestava ning meeldiva välislahendusega silla rajamise eest".

Konkursi peaauhind ja konstruktori auhind – OÜ Ehituse ja Tarkvara Inseneribüroo (Juhan Idnurm ja Siim Idnurm). Tellija auhind – Tartu Linnavalitsus.  Ehitustööde auhind – AS TREF. Betoonitööde auhind – AS K-Most. Betooni auhind – AS Rudus. Raketise auhind – OÜ Eesti Doka.

Juhan Idnurm ja Siim Idnurm võitsid ka 2007. aastal konkursi "Aasta betoonehitis" peaauhinna Puurmani kaarsilla eest.

Võistlusel osales 14 nominenti.

### Aasta betoonehitis 2016
Aasta betoonehitis 2016 – Eesti Rahva Muuseum – originaalne, kaasaegse arhitektuuriga, oma keskkonnas uusi seoseid loov ehitis, mis toob elegantsel moel esile betooni, kui tänapäevase struktuurmaterjali eelised.

Konkursi peaauhind – DGT Architects (Dan Dorell, Lina Ghotmeh, Tsuyoshi Tane). Tellija auhind – Riigi Kinnisvara AS.  Konstruktori auhind – Novarc Group AS.  Ehitustööde auhind – Fund Ehitus OÜ.  Betoonitööde auhind – Alusehitus OÜ, BGM Ehitus OÜ, K-Most AS.  Betoonelementide auhind – TMB Element OÜ.  Betooni auhind – Rudus AS, TM Betoon OÜ.  Raketiste auhind – Ramirent Baltic AS.

Eriauhind arhitektuuri eest – Narva rannahoone  Arhitektuuribüroo JVR OÜ – Kalle Vellevoog, Andrus Andrejev, Martin Prommik.

Eriauhind arhitektuurse fassaadilahenduse kavandamise eest  – Karl Storz Video Endoscopy Estonia OÜ tootmis-, teenindus- ja büroohoonele –  Arhitektuuribüroo Luhse & Tuhal OÜ.

Eriauhind tellija, arhitekti ja betoonelementide tootja koostöö eest – Villa ehitamisel Lääne-Virumaal.  Tellija: eraisik.  Arhitektuur: Arhitektibüroo Emil Urbel OÜ (Emil Urbel, Aleksandr Zverev). Betoonelemendid: Swetrak AS.

Võistlusel osales 20 nominenti.

### Aasta Betoonehitis 2017
Aasta betoonehitis 2017 – eramu Viimsis –  Žürii esimees Aadu Kana: "Sellel majal on hulgaliselt betooniseid saladusi, mis avanevad vaid kogenud silmale. Mõte ja teostus on väga hea."

Konkursi peaauhind – tellija Mait Rõõmusaar. Arhitekti auhind – Mateusz Kuo Stolarski (Tamizo Architects, Poola). Konstruktori auhind – Andrei Kervališvili (Nordecon Betoon OÜ). Ehitustööde auhind: Nordecon Betoon OÜ. Betooni auhind - HC Betoon AS. Raketiste auhind – Peri AS.

Eriauhind maastiku väljapaistva arhitektuurse lahenduse eest – Tallinna Loomaaia Polaariumi jääkarude ekspositsioon – Joonas Sarapuu (Innopolis Insenerid OÜ). Eriauhind arhitektuuri eest – Lutheri Ärimaja masinasaal – Hanno Grossschmidt (HG Arhitektuur OÜ). Eriauhind ideelahenduse eest – Hans Hubert Sams – Rocca al Mare kooli väliklass Ateena.

Võistlusel osales 19 nominenti.

### Aasta Betoonehitis 2018
Aasta Betoonehitis 2018 – Eesti Kunstiakadeemia – Žürii esimees Aadu Kana: "1920ndate Eesti tööstusarhitektuuri parimaid näiteid ja eri ajastute ruumisegadus on koondatud väärikaks, kuid nooruslikuks tervikuks. Hea näide betoonist, kui ajale vastupidavast ehitusmaterjalist."

Konkursi peaauhind, arhitektuur –  Kuu Arhitektid (Joel Kopli, Koit Ojaliiv, Juhan Rohtla, Eik Hermann).  Tellija auhind – Eesti Kunstiakadeemia. Konstruktori auhind – Inseneribüroo Printsiip OÜ (Tõnu Peipman, Piret Lindma, Andres Sokk, Tom Arula). Sisearhitektuuri auhind – Pink OÜ (Tarmo Piirmets, Raul Tiitus). Ehituse peatöövõtja – Astlanda Ehitus OÜ. Betoonitööde auhind – Maru Betoonitööd OÜ, Savekate OÜ. Betooni auhind – Betoonimeister AS, Rudus AS. Betoontoodete auhind – Framm AS, Paneelivabrik OÜ. Raketiste auhind – Peri AS, Ramirent Baltic AS.

Eriauhind arhitektuuri eest – arhitekt Martin Aunin – Roseni 9/11 hotell-korterelamu-büroohoone – Betooni innovatiivse kasutamise ja eksponeerimise eest. Eriauhind idee ja teostuse eest – Pöörise arhitektoon. Tellija – TTP AS, arhitektuur ja konstruktsioon Nord Projekt AS – Raiko Reinson ja Veiko Zovo, ehitaja – PR Betoon OÜ.

Võistlusel osales 23 nominenti.

### Aasta Betoonehitis 2019
Aasta Betoonehitis 2019 – Sisekaitseakadeemia – Žürii esimees Aadu Kana: "Kaasaegne, arhitektuurselt kõrgetasemeline, hästifunktsioneeriv õppe- ja teadushoone, mis on energiatõhus ja mille ülalpidamine on majanduslikult jätkusuutlik. Lihtsalt saavutatud huvitav arhitektuur."

Konkursi peaauhind, arhitektuur – Arhitekt11 OÜ. Tellija auhind – Sisekaitseakadeemia. Konstruktori auhind – Engineer Project OÜ. Ehitaja auhind – Nordecon AS. Betoonitööde auhind – ERI-Ehitustööd OÜ. Betoontoodete auhind – Framm AS. Omanikujärelevalve auhind – Tallinna Linnaehituse AS.

Eriauhind betoonitööde eest – Kultuurikatla Gaasitorni rekonstrueerimisel. Betoonitööd – Evocon Grupp OÜ. Eriauhind tellija – Vahtra suurfarm. Tellija – Weiss OÜ. 

Võistlusel osales 15 nominenti.

### Aasta Betoonehitis 2020
Aasta betoonehitis 2020 – Laaneotsa maja  –  Žürii esimees Aadu Kana: "Betoon, puit, teras ja klaas põhimaterjalidena loovad elegantse terviku. Välja joonistuvad võluvad ja läbimõeldud detailid, hoolikas ehitamine ja respekteeriv suhtumine materjali ning keskkonda."

Konkursi peaauhind, arhitektuur – Joel Kopli (KUU Arhitektid). Tellija auhind – eraisik. Konstruktori auhind – Mihkel Kannelmäe. Ehitaja auhind – Mapri Ehitus OÜ. Betoonitööde auhind – Evocon Grupp OÜ. Betooni auhind – HC Betoon AS. Raketise auhind – Peri AS.

Eriauhind – Sisekaitseakadeemia Narva õppekeskuse ja Tartu Ülikooli Narva kolledži ühine õppe- ja majutushoone. Eriauhind  – Toom-Kuninga 15 korterelamu, Tallinn. Eriauhind – Narva linnuse konvendihoone rekonstrueerimine.

Võistlusel osales 29 nominenti.

### Aasta Betoonehitis 2021
Aasta betoonehitis 2021 – Tallinna sadama kruiisiterminal – Žürii kommentaar: "Silmapaistva multifunktsionaalse hoone projekteerimise eest, kus on suurepäraselt näha betooni mitmekülgsed kasutusvõimalused, avades Tallinnas uues kvaliteedis mereäärse linnaruumi."

Konkursi peaauhind, arhitektuur – Salto AB OÜ (Maarja Kask, Ralf Lõoke, Ragnar Põllukivi, Marja Viltrop, Margus Tamm) ja Stuudio Tallinn OÜ (Villem Tomiste). Tellija – Tallinna Sadam AS. Konstruktor – Sweco Projekt AS. Ehituse peatöövõtja – YIT Eesti AS. Betoonitööd – Azelta Projekt OÜ, Savekate OÜ, Ideia OÜ. Betoon - Framm AS, Betoonimeister AS, Rudus AS. Betoontooted – Narva-Bark AS, VMT Betoon AS, Muuga Betoonelement AS, Mammut Element OÜ. Raketis – Ramirent Baltic AS.

Eriauhind: Riia-Vaksali tänava tunnelid ja viadukt, Tartus. Eriauhind: Tabasalu põhikool, Harjumaal. Eriauhind: Mary Kay muusikastuudio Mölndalis, Rootsi. 

Võistlusel osales 16 nominenti.

### Aasta Betoonehitis 2022
Aasta betoonehitis 2022 – Järve tornid – Žürii kommentaar: "Kvaliteetse arhitektuuriga linnakeskkonnas oma konkreetsesse asukohta hästi sobituvad moodsad äripindadega korterelamud. Arhitekti-projekteerija-betoonelemendi tootja kvaliteetse koostöö hea näide. Väga nõudlik betoonelementide kvaliteet, samuti nende paigaldus."

Konkursi peaauhind, arhitektuur – Arhitekt Martin Aunin: Martin Aunin, Marti Kahu, Margid Saar, Martin Melioranski. Tellija – TTP AS. Konstruktor – E-Betoonelement OÜ, CES OÜ, Inseneribüroo Pike OÜ, Empius OÜ, DMT Insenerid OÜ. Peatöövõtja – TTP AS. Betoontooted – E-Betoonelement OÜ. Betoonitööd – PR Betoon OÜ, E-Betoonelement OÜ, Maru Betoonitööd OÜ. Betoon – Rudus AS. Raketis – Peri AS.

Eriauhind - Pakrineeme LNG terminali haalamiskai ehituse üldjuhile, Reedik Raudlale (Pakrineeme Sadama OÜ ehitusjuht) – hea koostöö korralduse eest meeskonna vahel – tellija-projekteerija-ehitaja. 

Võistlusel osales 13 nominenti.

### Aasta Betoonehitis 2023
Aasta betoonehitis 2023 – eramu Pirital – Žürii kommentaar: "Võitnud betooneramu esindab ajatut modernismi, mida iseloomustab vormide lihtsus ja detailide ning sõlmede filigraansus. Eramu ehituskonstruktiivne ja insener-tehniline läbimõeldus on muljetavaldav, mis on sündinud tellija, arhitekti, konstruktori ja ehitaja suurepärase koostöö tulemusena".

Konkursi peaauhind, arhitektuur – ÖÖ-ÖÖ Arhitektid OÜ: Ülo-Tarmo Stöör, Lembit-Kaur Stöör, Silver Liiberg. Sisearhitekt – ÖÖ-ÖÖ Arhitektid OÜ: Mari-Liis Süld. Tellija – eraisik. Konstruktor – Estkonsult OÜ. Peatöövõtja - Mõttegrupp OÜ. Betoonitööd – PR Betoon OÜ. Betoon – Heidelberg Materials Betoon AS. Betoonikosmeetik – Grest OÜ. Raketis - PERI AS.

Eriauhind – Kalevi staadioni tuletorn – arhitektuur – molumba OÜ: Karli Luik, Johan Tali, Harry Klaar. Betooniühingu poolt korraldatud rahvahääletuse Facebookis võitis – eramu Pirita-Kosel. Arhitektuur: ÖÖ-ÖÖ Arhitektid OÜ: Ülo-Tarmo Stöör, Lembit-Kaur Stöör.  

Võistlusel osales 22 nominenti.

### Aasta Betoonehitis 2024
Aasta betoonehitis 2024 – Kalevi Jahtklubi sadamahoone – Žürii kommentaar: „Südamega tehtud hoone – ja seda on tunda igas detailis. Sadamahoone betoonelementide valamisel on kasutatud klubiliikmete vanu purjeid, mis on saanud uue elu ja talletatud betooni mustrina. Nõnda sündis kordumatu „purjebetoon” – materjal, mis sobib sadamahoonele ideaalselt nii idee kui ka esteetika poolest”.

Peaauhind, arhitektuur – Ülar Mark, Urban Mark OÜ. Tellija – Kalevi Jahtklubi MTÜ. Konstruktor – Constructo OÜ. Peatöövõtja – Maru Ehitus AS. Betoonitööd – Bildex Grupp OÜ. Betoonelemendid – Detailelement OÜ. Betoon – Rudus AS. Betoonikosmeetik – Grest OÜ. Raketis – Doka Eesti OÜ.  

Eriauhind – Keila lauluväljak. Arhitektuur – molumba OÜ: Karli Luik, Johan Tali, Helina Maalt, Priit Rannik, Harry Klaar, Harri Kaplan. Tellija – Keila linnavalitsus. Betoonitööd – PR Betoon OÜ. 

Eriauhind – Suvila XXXI. Arhitektuur – Madis Eek, AB Eek & Mutso. Betoonitööd – Telor Ehitused OÜ. 

Eriauhind – heliskulptuur „ONKAI“. Peatöövõtja – NOBE OÜ.

Võistlusel osales 12 nominenti.

## Viited

## Kirjandus
Betooniraamat. Eesti 21. sajandi betoonehitis / *Concrete Book. Concrete Buildings in the 21st Century Estonia* / *Бетонская книга. Эстонское бетонное строение 21-го века*. In Nomine. Tallinn 2021. 223 lk

## Välislingid
* Võistluse tutvustus Eesti Betooniühingu kodulehel